殷墟

殷墟，殷商舊京所在，埋地千載，後見天日。地今中國河南之中，安陽即殷京所處。商人徙都，盤庚自奄徙殷，直至紂王敗國。周立代商，殷邑俱廢，終埋土灰。近人知之，掘地而得，有宮殿宗廟，有王陵，有殷商故城。 諸墓陵中，婦好墓最善，墓陵未毀，尚得原樣。婦好者，商王武丁之婦。其墓有犬骨架六，人骨架十六，爲婦好殉奴。銅器四百有多，外有玉器、石器、骨器，及貝錢七千。 殷墟，以甲骨爲名。此地多出甲骨，上有古文，曰甲骨文，漢字即其苗裔。現得甲骨十六萬，青銅銘文一千有幾。學者今收得單字四千五百，讀曉三千，中有一千五百字已定其義。甲骨者，殷商史料，政治、經濟、文化、社會，皆有包含，由此知古事，辨源流，校誤存真。 外典 殷墟：中國二十世紀一大考古巨獻 聯合國教科文組織：殷墟（英文）